open-index/open-wikipedia-markdown huggingface dataset:
Gvena Steisija

**Gvendolīna Maksīne Steisija** () ir tēls dažādos Zirnekļcilvēka komiksos, filmās, televīzijas seriālos un datorspēlēs. Tēlu radījuši mākslinieks Stīvs Ditko un rakstnieks Stens Lī. Personāžs pirmo reizi parādās *[[The Amazing Spider-Man (komiksu sērija)|The Amazing Spider-Man]]* 31. numurā, kas iznāca 1965. gada decembrī. Gvena Steisija ir Pītera Pārkera pirmā mīlestība un viņa draudzene.

## Biogrāfija
Gvena Steisija ir policista Džordža Steisija meita. Viņa ir pabeigusi *Empire State University*, kur iepazinās ar Pīteru Pārkeru un viņiem izveidojās romantiskas attiecības. Pēc Džordža Steisija nāves, kurā Gvena vaino Zirnekļcilvēku, Gvena aizceļo uz Eiropu un pieprasa, lai Pīters viņu bildina. Vainas apziņas dēļ Pīters to nedara. Gvena atbrauc atpakaļ uz Ņujorku un atsāk attiecības ar Pīteru.

## Nakts, kad Gvena Steisija gāja bojā
1973. gada *[[The Amazing Spider-Man (komiksu sērija)|The Amazing Spider-Man]]* 121. numurā, *The Night Gwen Stacy Died* komiksu sērijā, Zaļais Goblins nolaupa Gvenu un tur viņu kā ķīlnieci uz Bruklinas tilta. Zirnekļcilvēks dodas pēc Goblina, lai izglābtu Gvenu. Pēc cīņas viņam izdodas Goblinu sakaut, taču Goblins nomet Gvenu Steisiju no tilta, un, lai gan Pīteram izdodas saķert Gvenu ar tīklu, Gvena gūst nāvējošu ievainojumu un mirst. Turot savās rokās mirušo Gvenu, Zirnekļcilvēks apzvēr nogalināt Zaļo Goblinu. Viņš izseko Goblinu līdz noliktavai un uzveic viņu, tomēr beigās attur sevi no slepkavības. Pēdējā mēģinājumā sakaut Zirnekļcilvēku Zaļais Goblins sūta viņam no aizmugures uzbrukumā savu planieri, taču Pīters izvairās, un planieris ietriecas pašā Zaļajā Goblinā, nogalinot viņu.

## Zirnekļcilvēks-Gvena
2014. gadā izlaistā komiksa *[[Edge of Spider-Verse]]* 2. numurā atklājas ka *Earth-65* pasaulē Gvena ir kļuvusi par Zirnekļcilvēku, savukārt Pīters Pārkers — par Ķirzaku. Zirnekļcilvēks-Gvena (*Spider-Gwen*) ir iesaukta komandā kopā ar citiem Zirnekļcilvēkiem no dažādām pasaulēm.

## Filmas

Gvenas Steisijas tēls ir izmantots filmās, komiksos, multiplikācijas filmās un datorspēlēs. Sema Reimi filmā "Zirnekļcilvēks 3" viņu attēloja amerikāņu aktrise Braisa Dalasa Hauarda, savukārt Marka Veba filmās "Apbrīnojamais Zirnekļcilvēks" un "Apbrīnojamais Zirnekļcilvēks 2" - Emma Stouna.

## Atsauces
Atrēzija

**Atrēzija** ir organisma dabīgo atveru un kanālu iedzimts trūkums vai dzīves laikā iegūta noslēgšanās (aizaugšana).

Biežāk atrēzija ir iedzimta anomālija, retāk tā ir kādu citu patoloģisku procesu rezultāts. Ir sastopamas sekojošas atrēzijas:
* anālā atrēzija;
* mikrotija;
* žultsizvadošo kanālu atrēzija;
* hoānu atrēzija;
* barības vada atrēzija;
* tievās zarnas atrēzija;
* folikulu atrēzija;
* plaušu artērijas atrēzija;
* trikuspidālā vārstuļa atrēzija;
* vaginālā atrēzija.
Andre Direls

**Andre Direls** (; dzimis  Flintā, Mičiganas štatā, ASV) ir amerikāņu bokseris,  bronzas medaļas ieguvējs vidējā svarā (75 kg).

## Amatieru karjera
Andre Direls un viņa vecākais brālis Entonijs savus pirmos soļus boksā spēra sava vectēva Leona Lousona (*Leon Lawson*) vadībā. Amatiera karjeras laikā Andrē guva vairāk nekā 200 uzvaru, bija divkārtējs ASV čempions, kā arī izcīnīja  bronzu vidējā svarā (75 kg), pusfinālā Genādijam Golovkinam no Kazahstānas.

## Profesionālā karjera
Profesionālās karjeras sākumā guva 18 uzvaras pēc kārtas, pēc tam *Super Six World Boxing Classic* sacensībās ar strīdīgu tiesnešu lēmumu piekāpās anglim Karlam Fročam. Vēlāk viņš guva traumu un nevarēja piedalīties sacensībās pusotru gadu.

## Ārējās saites
BLITS (pavadonis)

***BLITS*** (no  — "lodes lēcas kosmosā"; ) ir Krievijas pasīvs atstarotāju pavadonis. Tas palaists 2009. gada septembrī. 
 *BLITS* sadūrās ar Ķīnas pavadoņa *[[Fengyun 1C]]* atlūzu.

Pavadonis izgatavots *[[NII Pretsizionnogo Priborostrojenija]]* pēc Krievijas Federālās kosmiskās aģentūras pasūtījumā saskaņā ar *Roskosmos* un Starptautiskā Lāzerlokācijas dienesta 2006. gada līgumu.

*BLITS* uzdevums bija eksperimentāli pārbaudīt sfēriska stikla atstarotājpavadoņa koncepciju, esot par mērķi lāzerlokācijas mērījumos. Pavadonis sastāv no divām ārējām puslodēm no zema atstarošanas indeksa stikla (*LK6* tipa) un iekšējās lodes lēcām no augsta atstarošanas indeksa stikla (*TF105* tipa). Lodes lēcas rādiuss ir 53,52 mm, kopējais reflektora rādiuss ir 85,16 mm. Puslodes ir salīmētas. Vienas puslodes ārējā virsma pārklāta ar alumīnija pārklājumu un aizsargāta ar lakas slāni. Pavadoņa masa ir 7,53 kg. Tam nav savas dzinējsistēmas, tādēļ tas patstāvīgi nevar mainīt orbītu.

*BLITS* tika palaists  ar nesējraķeti *[[Sojuz-2.1b/Fregat-M]]* no Baikonuras kosmodroma starta laukuma 31/6. Tas bija sekundārā krava meteoroloģijas pavadoņa *[[Meteor-M № 1]]* palaišanā. Ar to kopā startēja arī mikropavadoņi *[[Universitetskij-2]]*, *[[Sterh-2]]*, *[[UGATUSAT]]*, *[[SumbandilaSat]]*, *[[IRIS (pavadonis)|IRIS]]*.
*BLITS* ievadīts solārsinhronā orbītā.

 aptuveni 07:57 UTC *BLITS* sadūrās ar atlūzu no pavadoņa *[[Fengyun 1C]]*, kas tika iznīcināts 2007 gadā Ķīnas pretpavadoņu ieroča izmēģinājumā. Šis incidents tika pamanīts pēc tam, kad *BLITS* orbītas parametri un tā rotācija bija strauji mainījusies. Tika pārbaudīts, ka pēc datubāzes datiem 10 sekundes pirms orbītas izmaiņas *BLITS* trajektoriju bija jāšķērso *Fengyun 1C*.

## Atsauces

## Ārējās saites
* BLITS Gunter Dirk Krebs
Krāslavas novada ģerbonis

**Krāslavas novada ģerbonis** ir oficiāls Krāslavas novada simbols. Apstiprināts Kultūras ministrijas ģerboņu reģistrā 2012. gada 27. jūnijā. Ģerboņa autori ir mākslinieki Silva Linarte un Andris Pudāns.

## Heraldiskais apraksts
Uz purpura fona zelta scepters un piecas zelta joslas uz melna fona.

## Simbolika
Purpura krāsa izvēlēta, balstoties uz leģendu par Polockas kņazu Ragnvaldi (920-978) un viņa meitu Ragnedu. Pēc tam, kad Novgorodas kņazs Volodimirs 978. gadā ar varu paņēma viņu par sievu un Polockā noslepkavoja viņas tēvu un divus brāļus, viņa bija spiesta pārcelties dzīvot pie sava vīra uz Kijivu, kur pēc kristīšanas viņa saņēmusi vārdu Gorislava. Pēc tam, kad Ragneda atriebības jūtu uzplūdos mēģināja nodurt savu vīru, viņa kopā ar dēlu tika izsūtīta atpakaļ uz Polockas zemi. Kņaza sievas dzīvesvieta esot atradusies tagadējā Krāslavas Teātra kalnā. No Gorislavas vārda, pēc vienas no versijām, cēlies Krāslavas pilsētas nosaukums.

[thumb|left|120px|[Plāteri|Plāteru-Zībergu ģerbonis ar zelta joslām]]
Purpura krāsa apzīmē augstdzimšanu, varu, cieņu, diženumu, mērenību, dāsnumu. Tāpat purpura un violetā krāsa tiek bieži asociēta ar kristietību — tā ir viena no galvenajām baznīcas krāsām.

Scepters (bīskapa zizlis) ir senākais varas simbols kristietībā — Laba Gana atribūts, kas mūs nekad nepamet nelaimē un izglābj. 1755. gadā Krāslavā cēla baznīcu kā Mogiļevas arhidiecēzes arhibīskapa mītni. Scepters heraldikā nozīmē taisnīgumu. Sceptera zelta krāsa simbolizē kristīgo ticību un pārticību.

Krāslavu uzskatīt par miestu var tikai ar 1729. gadu, kad Krāslavas muižu iegādājās Jans Ludvigs Plāters. No grāfu Broel-Plāteru dzimtas ģerboņa aizgūtas 5 zelta joslas uz melnā fona, raksturojot ar to piecus starus, kas iet cauri tumsai un nes gaismu.

Melnai krāsai simboliski piedēvēts dimants kā dārgakmens. Melnais heraldikā ir gudrības krāsa. Tā var simbolizēt gan pieticību un mieru, gan gudrību un patstāvību.

Zelta krāsa simbolizē līderiskumu, cieņu, diženumu, slavu, augstdzimšanu, bagātību.

## Atsauces
Aglonas novada ģerbonis

**Aglonas novada ģerbonis** bija oficiāls Aglonas novada simbols. Apstiprināts Kultūras ministrijas ģerboņu reģistrā 2012. gada 27. jūnijā. Ģerboņa autors ir mākslinieks Māris Rumaks.

## Heraldiskais apraksts
Zilā laukā romba veidā sudraba trejgalu liliju krusts, kas apvienots ar šķērso liliju krustu, viss zem krusta galiem apļveidā savienots ar ieliektiem pavediena elementiem.

## Simbolika

Ģerbonis veidots uz angļu tipa vairoga, centrā romba veidā sudraba trejgalu liliju krusts, kam par pamatu izmantots stilizēts Aglonas bazilikas torņu centrālais krusts, kas simbolizē Aglonas novadu kā svētvietu un svētceļojumu mērķi.

Krusta zīme ir viens no senākajiem rakstu elementiem, kam piedēvēta aizsardzības, svētības un laimes nesēja nozīme, tas ir ticības apliecinājuma zīme. Baltu ciltīs krusta zīme lietota kā maģiska aizsargzīme pret visu ļauno. Krusta vertikālā un horizontālā līnija veido dzīvības pamatu.

Krusta četri stari simbolizē četru debespušu ceļus, pa kuriem uz Aglonu ierodas cilvēki, lai rastu garīgo atbalstu. Četras krusta daļas ir arī Aglonas novada četri pagasti — Aglonas, Šķeltovas, Grāveru un  Kastuļinas — , kas vienoti apļa zīmē, mūžības un saules simbolā.

Ģerboņa krusta galos atainota liliju heraldiskā zīme, kas rietumos simbolizē pilnību un gaismu, bet kristietībā lilija ir Jaunavas Marijas simbols, kas norāda uz Dievmātes gādību. Lilija ir arī sens varas simbols.

Vairoga zilais lauks raksturo Latgales ūdeņus — ezerus, upes un avotus.

## Atsauces
Karloss Ortiss

**Karloss Ortiss** (; dzimis , miris ) bija puertorikāņu bokseris, trīskārtējs pasaules čempions vieglajā un pirmajā pusvidējā svarā. Ortiss tiek uzskatīts par vienu no izcilākajiem Puertoriko bokseriem un sportistiem kopumā.

## Ārējās saites
* ''BoxRec'' profils
Maemo

***Maemo*** bija programmatūras platforma viedtālruņiem un planšetdatoriem. To izstrādāja *[[Nokia]]* un uzlaboja *Maemo Community*. Platforma aptver *Maemo* operētājsistēmu un *Maemo* programmatūras izstrādes komplektu.

*Maemo* bāzēta uz *[[Debian]]* *Linux* distributīva un *[[GNOME]]* vides. Tā izmanto *[[Matchbox]]* logu pārvaldnieku un uz *[[GTK+]]* bāzētu *Nokia* izstrādātu *[[Hildon]]* ietvaru kā grafisko lietotāja saskarni un programmatūras ietvaru.

thumb|left|240px|''Maemo'' saistība ar citiem distributīviem
thumb|right|250px|'' OS2005'' darbvirsma
Pirmā versija izlaista 2005. gada novembrī, kas veidota interneta planšetdatoram Nokia 770. Pēdējā versija izlaista 2011. gadā.
2010. gada februārī paziņots, ka *Maemo* tiks apvienots ar *[[Moblin]]* operētājsistēmu, turpinoties projektā *[[MeeGo]]*.

## Ārējās saites

* Oficiālā vietne
Reiss

**Reiss** var būt:

* brauciens no maršruta viena galapunkta līdz otram;
* uzvārds:
** Andris Reiss (1978) — Latvijas šosejas riteņbraucējs;
** Bruno Reiss (1996) — Latvijas hiphopa mūziķis, režisors, scenārists un producents;
** Marko Reiss (*Marco Reus*; 1989) — vācu futbolists.
We Are the Champions

***We Are the Champions*** ir britu rokgrupas *[[Queen]]* singls. To sarakstīja Fredijs Merkūrijs grupas 1977. gada albumam *[[News of the World]]*.

Šis ir viens no grupas ievērojamākajiem un slavenākajiem singliem. Žurnāls *[[Rolling Stone]]* ierindoja to 166. vietā 500 visu laiku labāko dziesmu sarakstā.

Singls guva ievērojamus panākumus, Apvienotās Karalistes singlu topā tas ierindojās otrajā vietā, savukārt ASV *[[Billboard Hot 100]]* topā — 4. vietā. 2009. gadā *We Are the Champions* iekļuva *[[Grammy]]* slavas zālē.

Šī ir viena no rokmūzikas atpazīstamākajām himnām, kas kļuvusi par uzvaras himnu sportā, tāpat tā bija 1994. gada FIFA Pasaules kausa futbolā oficiālā dziesma.

## Atsauces

## Ārējās saites
* Oriģinālais mūzikas videoklips
* Dziesmas vārdi
Savvaļas kaņepe

**Savvaļas kaņepe** jeb **nezāļu kaņepe** (*Cannabis ruderalis*) ir sējas kaņepes trešā pasuga, kas brīvā dabā aug aukstos un sliktos laikapstākļos un ir adaptējusies ziedēt noteiktā laikā, nevis pēc dienasgaismas cikla. Šī kaņepe mēdz nogatavoties vienā laikā, neatkarīgi no laikapstākļiem, klimata un sezonas.
Šī kaņepju suga brīvā dabā satur maz THC un no tās nav iespējams apreibināties.
## Atsauces

## Ārējās saites
We Will Rock You

***We Will Rock You*** ir britu rokgrupas *[[Queen]]* singls. To sarakstīja Braiens Mejs grupas 1977. gada albumam *[[News of the World]]*.

Lielākā dziesmas daļa ir izpildīta *[[a capella]]*, pēdējās 30 sekundēs ir Meja ģitāras solo.

Šis ir viens no grupas ievērojamākajiem un slavenākajiem singliem. Drīz pēc albuma izdošanas singli *We Will Rock You* un *[[We Are the Champions]]* radiostacijās tika atskaņoti viens pēc otra bez pārtraukuma. Žurnāls *[[Rolling Stone]]* ierindoja to 330. vietā 500 visu laiku labāko dziesmu sarakstā, RIAA to ierindoja 146. vietā gadsimta dziesmu sarakstā. 2009. gadā *We Will Rock You* iekļuva *[[Grammy]]* slavas zālē.

## Atsauces

## Ārējās saites
* Oriģinālais mūzikas videoklips
* Dziesmas vārdi
Hildon

***Hildon*** bija programmatūras ietvars, kas izstrādāts mobilajām ierīcēm un var darboties uz *[[Linux]]* un *[[Symbian]]* bāzētām operētājsistēmas. To izstrādāja Somijas uzņēmums *[[Nokia]]* operētājsistēmai *[[Maemo]]* un ir bāzēts uz *[[GNOME]]* (*[[GTK+]]*) vides. *Hildon* pielāgots lietošanai ar pirkstu saskarni.

*Hildon* izmantots *Nokia* platformā *Maemo* (uz *[[Debian|Debian/Linux]]* bāzētā) interneta planšetdatoros *[[Nokia Internet tablet]]* un viedtālrunī *[[Nokia N900]]*. Līdz ar *Maemo* izstrādes pārtraukšanu un pāreju uz *[[MeeGo]]* platformu, turpmāk izmantots *[[Qt (ietvars)|Qt]]* ietvars *Hildon* vietā.
*Nokia* *Hildon* pielietoja arī operētājsistēmas *Symbian* platformā *[[Series 90]]*, kuras izstrāde ir pārtraukta.

*Hildon* izmantots *[[Ubuntu Mobile|Ubuntu Mobile and Embedded Edition]]* platformā, kura attīstīšana pārtraukta 2009. gadā.

## Atsauces

## Ārējās saites
* Hildon — GNOME Live!
* maemo.org 
* Hildon documentation
* Hildon UI Style Guide
Belza

**Belza** () ir rajona nozīmes pilsēta Ukrainas rietumos, Ļvivas apgabalā Sokaļas rajonā pie robežas ar Poliju. Savulaik viena no vecākajām un svarīgākajām Rietumukrainas pilsētām, bet mūsdienās pēc iedzīvotāju skaita viena no mazākajām pilsētām valstī. No 2001. gada - vēstures un kultūras piemineklis.

## Vēsture

Rakstos pirmoreiz minēta 1030. gadā kā viena no Sarkanās Krievzemes pilsētām un ietilpa Kijivas Krievzemē. No 1170. līdz 1462. gadam - Belzas kņazistes centrs. Līdz pārvietošanai uz Jasnaguras klosteri 1382. gadā Belzā atradās Čenstohovas Dievmātes ikona. Vēlāk pilsēta ietilpa Polijas-Lietuvas kopvalstī. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara Belza tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, Belza kļuva par robežpilsētu starp Ģenerālgubernatūru un PSRS. Ebreji, kas bija liela daļa no pilsētas iedzīvotājiem (pazīstams un ietekmīgs ir Belzas novirziens hasīdismā), tika iznīcināti holokaustā.

Pēc Otrā pasaules kara Belza atkal iekļāvās Polijas valstī, un pilsētas ukraiņu iedzīvotāji tika pārvietoti uz citiem Polijas rajoniem. Tomēr 1951. gadā, līguma rezultātā mainot robežas, Belza iekļāvās Ukrainas PSR, un savukārt tika pārvietoti pilsētas poļu iedzīvotāji. Šo notikumu rezultātā gandrīz visi pilsētas iedzīvotāji ir ienācēji no citiem Ukrainas novadiem. Belza ietilpa PSRS līdz Ukrainas valsts neatkarības nodibināšanai 1991. gadā.

## Ārējās saites

## Atsauces
Zaķi (Zvārtavas pagasts)

**Zaķi** ir ciems Valkas novada Zvārtavas pagastā. Atrodas pagasta vidusdaļā Alkšņupītes krastā pie autoceļa P23  no pagasta centra Stepiem,  no novada domes Valkā un  no Rīgas.

Apdzīvotā vieta izveidojusies pie bijušās Zaķu *(Augustental)* muižas centra. Zaķos atrodas Kalnāja feldšeru punkts, veikals. Zaķu senkapi ir valsts nozīmes arheoloģijas piemineklis.

## Atsauces
Kreigs Adamss

**Kreigs Adamss** (; dzimis ) ir Brunejā dzimis bijušais Kanādas hokejists. Karjeras gaitā aizvadījis 14 sezonas Nacionālās hokeja līgas klubos Karolīnas "Hurricanes", Čikāgas "Blackhawks" un Pitsburgas "Penguins". Kļuvis par divkārtēju Stenlija kausa ieguvēju.

Viņš ir dzimis Serijā, Brunejā, bet uzaudzis Kalgari, Kanādā.

## Spēlētāja karjera
NHL Adamss debitēja 2000.—01. gada sezonā, kad aizvadīja 44 spēles Karolīnas "Hurricanes" sastāvā. Komandas rindās gan viņš nostiprinājās vien 2002.—03. gada sezonā, kad 81 spēlē atzīmējās ar 18 rezultativitātes punktiem. 2005.—06. gada sezonā kopā ar "Hurricanes" kļuva par Stenlija kausa ieguvēju. 2007.—08. gada sezonas vidū Adamss tika aizmainīts uz Čikāgas "Blackhawks", taču vien gadu vēlāk nonāca Pitsburgas "Penguins" rindās, kopā ar komandu otro reizi triumfējot Stenlija kausa izcīņā. "Penguins" rindās Adamss spēlēja līdz 2014.—15. gada sezonas noslēgumam. Pēc sezonas beigām klubs informēja, ka jaunu līgumu Adamsam nepiedāvās, un 2016. gada janvārī uzbrucējs paziņoja par karjeras beigšanu.

## Atsauces

## Ārējās saites
*
Lesoto futbola izlase

**Lesoto futbola izlase** ir futbola komanda, kas pārstāv Lesoto starptautiskās sacensībās. Tā ne reizi nav kvalificējusies FIFA Pasaules kausam vai Āfrikas Nāciju kausam.

## Pasaules čempionātos
* 1930-1970 - *Nepiedalījās*
* 1974 - *Nekvalificējās*
* 1978 - *Nepiedalījās*
* 1982 - *Nekvalificējās*
* 1986-1990 - *Izstājās*
* 1994-1998 - *Nepiedalījās*
* 2002-2010 - *Nekvalificējās*
* 2014 - *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 - *Nekvalificējās*
* 2022 - *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 - *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957-1972 - *Nepiedalījās*
* 1974 - *Nekvalificējās*
* 1976 - *Izstājās*
* 1978 - *Nepiedalījās*
* 1980-1982 - *Nekvalificējās*
* 1984 - *Izstājās*
* 1986 - *Nepiedalījās*
* 1988 - *Izstājās*
* 1990-1992 - *Nepiedalījās*
* 1994 - *Nekvalificējās*
* 1996 - *Izstājās*
* 1998 - *Aizliedza piedalīties izstāšanās 1996. gadā dēļ*
* 2000-2010 - *Nekvalificējās*
* 2012 - *Nepiedalījās*
* 2013-2017 - *Nekvalificējās*
* 2019-2021 - *Nekvalificējās*

## Ārējās saites
* https://www.national-football-teams.com/country/104/2023/Lesotho.html

## Atsauces
Stepi

**Stepi** (arī **Kalnaine**, agrāk arī **Luteri**) ir ciems Valkas novada Zvārtavas pagastā, pagasta centrs. Atrodas pagasta dienvidrietumu daļā Stepupes krastā pie autoceļa P23  no novada domes Valkā un  no Rīgas.

Apdzīvotā vieta izveidojusies netālu no bijušās Luturmuižas *(Adsel-Luthershof)* centra pie Luturskolas un Stepju mājām. Izauguši padomju gados kā kolhoza «Kalnājs» (vēlāk — «Gauja») ciemats (Kalnaine). Stepos atrodas pagasta pārvalde (Luturskolā), tautas nams, bibliotēka, Zvārtavas pasta nodaļa, veikals.

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Peskāras Grand Prix

**Peskāras ''Grand Prix*** bija Itālijas autosacīkstes [[Peskāra|Peskāras]] apkārtnē. . gada sacīkstes notika [[Formula 1|F1]] čempionātā un līdz šim brīdim nepārspēts palicis garākās trases - 25 kilometri - rekords. Tā kā 1957. gadā notika arī sacīkstes [[Moncas autodroms|Moncā]] - pirmo reizi F1 sezonā divas sacīkstes tika aizvadītas vienā valstī - [[Itālija|Itālijā]].

== Saraksts ==
Minēti tikai uzvarētāji tajos *Grand Prix'', kas aizvadīti F1 sezonu ietvaros.

## Skatīt arī
* F1 Grand Prix saraksts
Enshede

**Enshede** (, , ) ir pilsēta Nīderlandes austrumos, Overeiselas provincē. Tā atrodas Tventes kanāla malā pie Nīderlandes robežas ar Vāciju. 2012. gadā tajā dzīvoja aptuveni 158 tūkstoši iedzīvotāju. Pēc šī rādītāja tā ir lielākā Overeiselas pilsēta. Nīderlandē tā ir 12. lielākā pilsēta.

Enshede kā mazs ciems dibināts 1325. gadā. 19. gadsimtā, kad Tventes reģionā sāka attīstīties rūpniecība, Enshede piedzīvoja strauju uzplaukumu. Tā kļuva par Nīderlandes kokvilnas tekstilizstrādājumu rūpniecības centru. 1862. gadā Enshedi skāra postošs ugunsgrēks. Tā stipri cieta arī Otrajā pasaules karā. Mūsdienās ir attīstīta metalurģija un gumijas izstrādājumu (riepu) ražošana.

Ik pēc trim gadiem Enshedē pulcējas Nīderlandes un Vācijas rakstnieki. Pilsētā bāzējas Nīderlandes augstākās futbola līgas *[[Eredivisie]]* klubs *[[FC Twente]]*.

Enshedes pašvaldības teritorijā ir ne tikai pati pilsēta, bet arī tai pieguļošie ciemi Boekelo, Glanerbruga un Lonnekera.

## Ārējās saites
Katamarkas province

**Katamarkas province** () ir viena no Argentīnas 23 provincēm valsts ziemeļrietumu daļā. Robežojas ar Čīli rietumos, ar Saltas provinci ziemeļos, ar Tukumanas provinci un ar Santjago del Estero provinci austrumos, ar Kordovas provinci dienvidaustrumos un ar Larjohas provinci dienvidos. Lielākā pilsēta un administratīvais centrs ir Katamarka. Katamarkas provinces kopējā platība ir 102 602 km2, pēc 2010. gada datiem provincē dzīvo 367 820 iedzīvotāji. Tā ir vienpadsmitā lielākā province Argentīnā pēc platības un divdesmitā pēc iedzīvotāju skaita. Province ir sīkāk sadalīta 16 departamentos.

## Ārējās saites
Ciaguns

**Ciaguns** var būt:
* Jānis Ciaguns (1951) — latviešu kalnu slēpotājs un uzņēmējs;
* Ivars Ciaguns (1977) — latviešu kalnu slēpotājs un uzņēmējs.
Džons Demjaņuks

**Džons (Ivans) Demjaņuks** (, , dzimis , miris ) bija ukraiņu izcelsmes ASV automehāniķis. Apsūdzēts kara noziegumos Otrā pasaules kara laikā.

## Dzīvesgājums
Dzimis nabadzīgu ukraiņu zemnieku ģimenē Dubovi Maharinci sādžā. Otrā pasaules kara laikā 1940. gadā iesaukts Sarkanajā Armijā, 1942. gada maijā Krimā nokļuva vācu gūstā. Sadarbojies ar vācu varas iestādēm. 1952. gadā emigrēja no Vācijas uz ASV, 1958. gadā ieguva ASV pilsonību.

1986. gadā Demjaņuks tika deportēts uz Izraēlu, kur stājās tiesas priekšā aizdomās par to, ka kara laikā strādājis Treblinkas nāves nometnē par apsargu ar iesauku "Ivans Baigais". 1988. gadā notiesāts uz nāvi. Tomēr 1993. gadā Izraēlas Augstākā tiesa atcēla nāves spriedumu, jo izrādījās, ka minētais apsargs bijis pavisam cita persona - Ivans Marčenko. Demjaņuks atgriezās ASV.

Tomēr 2001. gadā viņš atkal tika apsūdzēts, šoreiz kā bijušais apsargs Sobiboras, Majdanekas un Floselbirgas nometnēs. 2009. gadā tika deportēts uz Vāciju, kura bija ar mieru uzņemt Demjaņuku. Tā paša gada 30. novembrī Minhenē notika tiesas prāva, kurā 2011. gada 12. maijā Demjaņuks tika notiesāts uz 5 gadiem cietumā. Tā kā viņš mira pirms apelācijas tiesas, spriedums tā arī nav stājies spēkā.

## Ārējās saites

*Kritisks skatījums uz Demjaņuka gadījumu
Ako (pilsēta)

**Ako** (**Akra**) (, ) ir pilsēta Izraēlas ziemeļu daļā, Galilejas rietumos, Vidusjūras krastā. Tā ir viena no vecākajām nepārtraukti apdzīvotajām pilsētām valstī. Vēsturiski tā ir bijusi svarīgs Levantes transporta mezgls. Ako atrodas apmēram 18 km attālumā no Haifas, bet pieder Izraēlas Ziemeļu apgabalam, tajā dzīvo 46 500 iedzīvotāji. Ako vecpilsēta ir iekļauta UNESCO Pasaules mantojuma sarakstā.

## Vēsture
left|thumb|Krustnešu pilsētas zāle ar gotiskajām arkām
Pilsētas vēsture sākas vēl kanaāniešu laikos, bet tagadējo pilsētu uzcēla arābi un krustneši.  krustneši ieņēma Jeruzalemi un vēlāk nostiprinājās Ako pilsētā, kas kļuva par ordeņu bruņinieku galveno ostu mājupceļā uz Eiropu. Musulmaņu armija uz laiku atguva Ako, bet drīz to no jauna iekaroja Ričards I Lauvassirds. 13. gadsimtā, kad Jeruzaleme bija arābu kontrolē, Ako bija krustnešu pēdējais bastions. Pilsēta no jauna uzplauka Osmaņu impērijas laikos.  tās valdnieks Ahmeds Pašā El-Džazars veiksmīgi aizstāvēja Ako pret Napoleona iebrukumu.

## Atsauces

## Ārējās saites
* Ako vecpilsēta UNESCO pasaules mantojuma centrs.
Fengyun 1C

**Fengyun 1C** jeb **FY 1C** bija Ķīnas meteoroloģiskais pavadonis, kas palaists 1999. gada maijā.
Plašāk pazīstams ar to, ka 2007. gadā to iznīcināja Ķīnas pretpavadoņu ieroča izmēģinājumā un radīja daudz atlūzu.

## Lidojuma gaita
*Fengyun 1C* tika palaists  01:33 UTC ar nesējraķeti Chang Zheng 4B no Taijuaņas pavadoņu palaišanas centra.

2005. gadā tas beidza aktīvo darbību.

 pret *Fengyun 1C* tika palaista Ķīnas raķete, kas to trāpīja aptuveni 865 km augstumā. Tas bija Ķīnas pirmais pretpavadoņu ieroča izmēģinājums.
Trieciena rezultātā radās daudz atlūzu, kas rada draudus citiem kosmiskajiem aparātiem. Šis gadījums radīja visvairāk kosmisko atkritumu kosmonautikas vēsturē. Reģistrēti vairāk nekā 3000 objekti, bet gabali lielāki par 1 cm varētu būt vairāk nekā 150 000. Atlūzu mākonis atrodas no 200 km līdz 3850 km augstumā virs Zemes virsmas. Vairākkārt, lai izvairītos no kādas *Fengyun 1C* atlūzas, Starptautiskajai kosmosa stacijai un citiem pavadoņiem nācies veikt iepriekš neplānotus manevrus.

 aptuveni 07:57 UTC kāda atlūza no *Fengyun 1C* sadūrās ar Krievijas atstarotājpavadoni BLITS. Tas tika secināts pēc tam, kad *BLITS* orbītas parametri un tā rotācija bija strauji mainījusies. Tika pārbaudīts, ka pēc datubāzes datiem 10 sekundes pirms orbītas izmaiņas *BLITS* trajektoriju bija jāšķērso *Fengyun 1C* objektam.

## Atsauces

## Ārējās saites
* Fengyun 1 sinodefence.com
* FY 1A, 1B, 1C, 1D Gunter Dirk Kreb
Zvārtava

**Zvārtava** ir apdzīvota vieta Smiltenes novada Gaujienas pagastā. Izvietojusies pagasta ziemeļrietumos starp Zvārtavas ezeru un Gauju  no pagasta centra Gaujienas,  no novada centra Smiltenes un  no Rīgas.

Apdzīvotā vieta izveidojusies ap bijušās Zvārtavas *(Adsel-Schwarzhof)* muižas centru. 1465. gadā (pēc citiem avotiem — 1405. gadā) Zvārtava tika piešķirta lēnī Hansam Švarchofam — no viņa arī cēlies muižas vāciskais nosaukums. Līdz 1781. gadam muiža piederēja pie Gaujienas pilsmuižas. Vēlāk muižas īpašnieki bieži mainījušies. Līdz 1949. gadam Zvārtava bija Zvārtavas pagasta centrs (ciems neietilpst mūsdienu Zvārtavas pagastā), līdz 1967. gadam — ciema padomes centrs.

Zvārtavas muižas apbūve ir valsts nozīmes arhitektūras piemineklis, bet muižas dārznieka māja, vējdzirnavas un parks — vietējas nozīmes arhitektūras piemineklis. Muižas pils pieder Latvijas Mākslinieku savienībai un tajā notiek starptautiski mākslinieku semināri un izstādes. Ierīkots viesu nams.

## Atsauces
Ivars Ciaguns

**Ivars Ciaguns** (dzimis  Rīgā) ir bijušais latviešu kalnu slēpotājs, uzņēmējs.

Viņa tēvs Jānis Ciaguns arī bijis kalnu slēpotājs.

Piedalījies trijās ziemas olimpiskajās spēlēs (, , ). 1998. gadā Nagano izcīnījis 34. vietu milzu slalomā, pēc četriem gadiem Soltleiksitijā izstājās milzu slalomā un ieņēma 25. vietu slalomā. 2006. gadā Turīnā ieņēma 52. vietu supergigantā. Pasaules čempionātos ir izcīnījis 27. vietu slalomā 1999. gadā. 1993. gadā startējis pirmajā Ziemas Eiropas Jaunatnes olimpiādē. Absolvējis Opdāles slēpošanas ģimnāziju Norvēģijā. Startējis arī Pasaules kausa izcīņas posmos.

Pēc sportista karjeras beigām uzsācis uzņēmēja karjeru.

## Atsauces

## Ārējās saites
Jānis Ciaguns

**Jānis Ciaguns** (dzimis  Aizkraukles pagastā) ir bijušais latviešu kalnu slēpotājs. Pēc karjeras beigām bijis uzņēmējs un treneris. J. Ciaguns 25 reizes bijis Latvijas čempions, trīskārtējs PSRS junioru čempions, PSRS pieaugušo čempions slalomā (1973), PSRS Tautu spartakiādes čempions slalomā (1974), PSRS kausa ieguvējs (1978). 1974. gadā izcīnījis 47. vietu Pasaules čempionāta nobrauciena distancē.

1977. gadā absolvējis Latvijas Valsts fiziskās kultūras institūtu.  Ciaguns kļuva par pirmo latvieti, kas startējis gan Pasaules čempionātā, gan Pasaules kausa izcīņā. 1989. gadā kļuvis par Latvijas PSR Nopelniem bagāto treneri.

Pēc sportista karjeras beigām uzsācis trenera karjeru, 1982. gadā kļuva par Latvijas kalnu slēpošanas izlases treneri (līdz 2006. gadam). Tāpat nodarbojas ar uzņēmējdarbību.

Viņa dēls Ivars Ciaguns arī bijis kalnu slēpotājs, Ivars piedalījies trīs Ziemas Olimpiskajās spēlēs (1998, 2002, 2006).

## Atsauces

## Ārējās saites

* Latvijas ļaudis
*www.latvijassports.lv
Sokaļa

**Sokaļa** () ir pilsēta Ukrainas rietumos, Ļvivas apgabala Šeptickas rajonā pie Rietumu Bugas.

## Vēsture
Rakstos pirmoreiz minēta 1377. gadā kā viena no Belzas kņazistes pilsētām. Ietilpa Žečpospolitā. Pēc Polijas pirmās dalīšanas 1772. gadā pilsēta iekļāvās Austrijas impērijā.

Pēc Pirmā pasaules kara tika iekļauta jaunizveidotajā Polijas valstī. Sākoties Otrajam pasaules karam, pamatojoties uz Molotova-Ribentropa paktu, pilsētā ienāca padomju karaspēks. Pēc Vācijas uzbrukuma PSRS Sokaļu ieņēma vācieši. Pilsētas ebreju iedzīvotāji tika iznīcināti holokaustā.

Pēc Otrā pasaules kara Sokaļa kļuva par robežpilsētu starp PSRS un Poliju - mūsdienu pilsētas daļa, kas atrodas Rietumu Bugas kreisajā krastā tika iekļauta Polijā. Tomēr 1951. gadā, līguma rezultātā mainot robežas, arī upes kreisais krasts tika iekļauts PSRS. Sokaļa ietilpa PSRS līdz Ukrainas valsts neatkarības nodibināšanai 1991. gadā.

## Atsauces

## Ārējās saites
Kapteinis Amerika: Pirmais atriebējs

**"Kapteinis Amerika: Pirmais atriebējs"** () ir 2011. gada ASV supervaroņu filma, kuras režisors ir Džo Džonstons. Filma ir balstīta uz *[[Marvel Comics]]* tāda paša nosaukuma tēlu. Šī ir *[[Marvel Cinematic Universe]]* piektā filma.

Filma ir stāsts par vāju, jaunu vīru Stīvu Rodžersu, kas kļuva par superkaravīru Kapteini Ameriku, lai Otrajā pasaules karā varētu palīdzēt ASV. Galvenās lomas atveido Kriss Evanss, Tomijs Lī Džonss, Hugo Vīvings, Heilija Atvela, Sebastians Stens, Dominiks Kūpers, Tobijs Džonss, Nīls Makdonahs, Dereks Lūks un Stenlijs Tuči.

Filmas pirmizrāde notika . 2014. gadā iznāca filmas turpinājums "Kapteinis Amerika: Ziemas kareivis".

## Atsauces

## Ārējās saites
*
TDRS-11

***TDRS-11*** jeb ***TDRS-K*** ir ASV sakaru pavadonis, pirmais no NASA *[[Tracking and Data Relay Satellite]]* trešās paaudzes kosmiskajiem aparātiem. Tas tika palaists 2013. gada martā. *TDRS-11* kalpo kā retranslators starp NASA un citu ASV aģentūru pavadoņiem un zemes stacijām.

Pavadoni izgatavojis ASV uzņēmums *[[Boeing]]* uz platformas *[[BSS-601HP]]* bāzes. Līgums ar *Boeing* par *TDRS-K* un *TDRS-L* noslēgts 2007. gada decembrī. *TDRS-K* un *TDRS-L* izgatavošana un zemes stacijas modifikācijas izmaksājusi 715 miljonu USD. Pilnībā uzpildīta ar degvielu, pavadoņa masa ir 3454 kg. *TDRS-L* izvietota pārraides aparatūra S, Ku, Ka joslā.

*TDRS-K* tika palaists  01:48 UTC ar nesējraķeti Atlas V/401 (lidojums *AV-036*) no Kanaveralas zemesraga Gaisa spēku stacijas starta laukuma *SLC-41*. Sākumā tas tika izvietots ģeostacionārajā orbītā punktā 150° rietumu gatuma, kur tika veikti izmēģinājumi un testēšana.

2013. gada augustā pavadonis tika nodots NASA un pārdēvēs par *TDRS-11*. 24. septembrī tas sasniedza ģeostacionārās orbītas punktu 171° R, kur līdz 30. novembrim veica beidzamos testēšanas pasākumus.

## Atsauces

## Ārējās saites

* TDRS  NASA
* TDRS-K Atlas V Mission Overview United Launch Alliance
* TDRS 11, 12, 13 (TDRS K, L, M) Gunter Dirk Krebs
Nepārspējamais Halks

**"Nepārspējamais Halks"** () ir 2008. gada ASV supervaroņu filma, kuras režisors ir Luiss Leterjērs. Filma ir balstīta uz *[[Marvel Comics]]* tēlu Halks. Šī ir *[[Marvel Cinematic Universe]]* otrā daļa.

Filma ir stāsts par zinātnieku Brūsu Beneru un Halka pirmsākumiem. Šajā filmas versijā Beners par Halku kļūst ar gamma starojuma palīdzību. Viņš cenšas sevi izārstēt, pirms viņu nav noķēris ģenerālis Ross, taču vēlāk atklāj, ka par līdzīgu radījumu ir kļuvis kareivis Blonskis. Galvenās lomas atveido Edvards Nortons, Liva Tailere, Tims Rots, Viljams Hērts, Tims Bleiks Nelsons un Tajs Barels.

Filmas pirmizrāde notika .

## Atsauces

## Ārējās saites
Dzelzs vīrs 3

**"Dzelzs vīrs 3"** () ir 2013. gada ASV supervaroņu filma, kuras režisors ir Šeins Bleks. Filma balstīta uz *[[Marvel Comics]]* tāda paša nosaukuma tēlu. Tas ir turpinājums 2010. gada filmai "Dzelzs vīrs 2". Filmā Dzelzs vīrs cīnās pret starptautiskas teroristu organizācijas līderi Mandarīnu. Šī ir *[[Marvel Cinematic Universe]]* septītā daļa.

Galvenās lomas atveido Roberts Daunijs jaunākais, Gvineta Paltrova, Dons Čīdls, Gajs Pīrss, Rebeka Hola, Stefānija Šostaka, Džeimss Bedžs Deils, Džons Favro un Bens Kingslijs. Filmas pirmizrāde notika  Parīzē. Filma ar 1,2 miljardu ASV dolāru lieliem ieņēmumiem kļuva par 2013. gada visvairāk nopelnījušo filmu, kā arī 16. filmu, kuras ieņēmumi pārsnieguši 1 miljardu un 23. visu laiku ienesīgāko filmu.

## Atsauces

## Ārējās saites
*
Suiti

**Suiti** ir Kurzemes rietumos dzīvojoša latviešu subetniskā grupa. Apdzīvo galvenokārt Ventspils novada Jūrkalnes pagastu, kā arī Kuldīgas novada Alsungas un Gudenieku pagastu. Ticīgie suiti ir galvenokārt katoļi. Suitu kultūrtelpa 2008. gadā iekļauta Latvijas kultūras kanonā, bet 2009. gadā — UNESCO Nemateriālā kultūras mantojuma sarakstā.

## Vēsture
Suitu kā etnogrāfiski un kulturāli atšķirīgas kopienas veidošanās saistāma ar fon Šverinu dzimtu, kam no 1574. līdz 1738. gadam piederēja vairākas muižas Alšvangas draudzes novadā. 1623. gadā dzimtas mantinieks Johans Ulrihs fon Šverins Viļņā apprecējās ar katoļu muižnieku meitu Barbaru Konarsku un pēc laulības nosacījumiem pārgāja katoļticībā. Johana Ulriha tēvs luterānis Jēkabs dēla pāriešanu citā konfesijā neatbalstīja un precētais pāris Alšvangā atgriezās tikai pēc tēva nāves 1632. gadā. Tā kā kopš 1617. gada Kurzemē atkal bija atļauti katoļu dievkalpojumi, Alšvangas mantinieks savu muižu iedzīvotājus un dzimtcilvēkus intensīvi sāka pievērst katoļticībai. 1625. gadā uzceltā Alšvangas baznīca tika atdota katoļiem, luterāņu mācītāji tika padzīti, uz Alšvangu palīgā tika uzaicināti jezuīti. Katoļticībai tika pievērsti iedzīvotāji visās fon Šverinam tajā laikā piederošajās muižās: Alšvangā *(Aliswanges)*, Adzē *(Adze)*, Basos *(Bassen)*, Deksnē *(Dexen)*, Gudeniekos *(Gudden)*, Grāveros *(Grawen)*, Dūrē *(Duhren)* un Jūrkalnē *(Feliksberg)*, bet vēlāk arī Reģu *(Rese)*, Biržu *(Byrszen)* un Almāles *(Almalen)* muižās, kas 17. gadsimtā Šveriniem vēl nepiederēja.

Citi muižnieki sākotnēji pret Šverina darbibu izturējušies iecietīgi, bet pēc mācītāju izraidīšanas strīds nonāca līdz Polijas-Lietuvas karalim Vladislavam IV, kas gan Alšvangas, gan Feliksbergas baznīcas apstiprināja katoļiem. Naids starp Šveriniem un citiem muižniekiem luterāņiem kļuva tik liels, ka 1637. gada maijā apkārtējo muižu īpašnieki Johanu izvilināja uz Reģu pili, kur tam tika iedota inde. Johans mira pa ceļam uz Alšvangu.

Apkārtējo luterāņu attieksme pret alšvangiešiem bija diezgan neiecietīga, un tās īpašnieka ļaudis tika saukti par „Šverina svītu”. Ar laiku šis apzīmējums tika attiecināts arī uz dzimtļaudīm un pakāpeniski kļuva par pašnosaukumu „suiti”. Arī vēlākos laikos, pašizolējoties no apkārtējiem luterāņu apvidiem, suitu apdzīvotajos pagastos tika saglabāts ļoti savdabīgs dzīvesveids ar savu unikālu kultūrvidi un identitāti. 19. gadsimta beigās notika Kurzemes pašvaldību reforma, kuras gaitā Alšvangas draudzes novada muižu pagastus (Alšvangas, Fēliksbergas, Grāveru, Blintenes, Gudenieku, Jaunās muižas, Basu, Biržu, Almāles, Adzu, Reģu, Labraga un Stirnu muižas, kā arī Alšvangas pastorātu) apvienoja un izveidoja četrus: Alšvangas, Basu, Pilsberģes un Gudenieku pagastus. Mūsdienās suitu apdzīvotā teritorija ietver Alsungas, Jūrkalnes un Gudenieku pagastus.

## Atsauces

## Ārējās saites
* Suitu novads 
* Senie suiti vārdi 
* Senie suiti uzvārdi 
* Dace Ezera. „Tur svētu suitu godu” . Neatkarīgā Rīta Avīze. 2015. gada 13. oktobris. Skatīts: 2015. gada 13. oktobrī.
Krosmintons

thumb|right|Krosmintona spēle uz jumta
**Krosmintons** (agrāk **spīdmintons**) ir sporta spēle ar raketi un volānu. Spēli izgudroja sportists no Berlīnes Bils Brandess, balstoties uz badmintona, tenisa un skvoša pamatelementiem. Sākotnēji izgudrotāja ideja bija izveidot badmintona lauka variantu, tāpēc viņš volānu nomainīja uz mazāku un smagāku. Pateicoties tam un tīkla trūkumam spēles temps ir ātrāks nekā parastajā badmintonā.  

2011. gadā notika pirmais krosmintona pasaules čempionāts Berlīnē.

2015. gadā Latvijas Sporta federāciju padome atzina Latvijas Krosmintona federāciju kā sporta veida pārstāvi Latvijā.

2023. gadā Starptautiskajā Krosmintona federācijā ietilpa 34 valstis, starp kurām bija arī Latvija. Taču šā paša gada jūlijā starptautiskās federācijas vietnē kā "pašreizējais turnīrs" ierakstīts aicinājums pieteikties uz 2020. gada Nāciju kausa rīkošanu, lai gan vietnē atrodams aktīvs tuvāko turnīru kalendārs. Līdzīgas problēmas sastopamas arī Latvijas federācijas vietnē, kur galvenajā lapā uzrādīts 2020. gada turnīru kalendārs.

2022. gadā Zagrebā notika kārtējais pasaules čempionāts, kurā lielākos panākumus guva japāņi. Latvijas pārstāves sieviešu dubultspēlēs Santa Paegle un Agnese Logoša izcīnīja bronzas medaļas. Divas zelta medaļas ieguva Latvijas pārstāvji junioru kategorijās - Artūrs Dzirkalis puišu U18 un Agate Kristiāna Spāre meiteņu U16. 

2023. gada pasaules čempionātā Brno Spāre uzvarēja meiteņu U18 grupā un ieguva bronzu kopā ar Dzirkali jauktajās dubultspēlēs. Paegle ar Logošu sieviešu dubultspēlēs ieguva sudraba medaļu. Vēl Latvijas sportisti ieguva 8 dažādas medaļas dažādās disciplīnās un vecumu kategorijās. Par uzvarētājiem vienspēlēs atkal kļuva japāņi - Akihiro Ņisimura vīriešiem un Jurina Abe sievietēm.

## Apraksts
Krosmintona spēles laukumu veido divi kvadrāti (5,50 x 5,50 m), kas viens no otra novietoti 12,80 metru attālumā. Bērnu un pusaudžu grupās lieto mazākus laukumus un nedaudz lēnākus volānus. Spēles laukumam jābūt līdzenam, tas neprasa daudziem sporta veidiem raksturīgus īpašus papildelementus, kā tīklu vai grozus.

Spēles mērķis ir piezemēt volānu pretinieka laukumā

Spēlētāji lieto īpašas raketes, jo badmintona raketes nav pietiekami izturīgas, bet skvošam domātās nav piemērotas spēles ātrumam.

Volāna lidojuma ātrums sasniedz 290 km/h, to paredzēts lietot līdz 4 balles stiprā vējā.

Pastāv tumsā spēlējama versija - blekmintons ar spīdošu vai mirgojošu volānu.

## Atsauces

## Ārējās saites

* Oficiālā mājaslapa
Arcade Fire

***Arcade Fire*** ir kanādiešu indīroka grupa no Monreālas, Kvebekas. Grupā pašlaik spēlē Vins Batlers, Režīna Šasāna, Ričards Perijs, Viljams Batlers, Džeremijs Gara, Sāra Neifelda, Tims Kingsburijs. Tā tika dibināta 2001. gadā un kļuva pazīstama 2004. gadā pēc kritiķu atzinīgi novērtētā debijas studijas albuma *[[Funeral]]* izdošanas.

*Arcade Fire* ir ieguvusi vairākas balvas, tai skaitā 2011. gadā *[[Grammy]]* balvu par gada labāko albumu (*[[The Suburbs]]*), tā ir vienīgā grupa, kas savu pirmo un vienīgo *Grammy* balvu ieguvusi šajā kategorijā. Kopumā grupa ir izdevusi piecus studijas albumus.

## Diskogrāfija
;Studijas albumi
* *[[Funeral]]* (2004)
* *[[Neon Bible]]* (2007)
* *[[The Suburbs]]* (2010)
* *[[Reflektor]]* (2013)
* *[[Everything Now]]* (2017)
* *We* (2022)
* *Pink Elephant* (2025)

## Atsauces

## Ārējās saites

*
Florence and the Machine

***Florence and the Machine*** (stilizēts kā ***Florence + the Machine***) ir angļu indīroka grupa no Londonas.

Grupas sastāvā ir vadošā dziedātāja Florense Velša, Izabella ''Machine'' Samersa un vairāki citi mūziķi. Pirms grupa guva panākumus viņu mūziku jau atzinīgi novērtēja mūzikas mediji, it īpaši BBC. BBC arī sniedza lielu ieguldījumu grupas atpazīstamībā, iekļaujot grupu *[[BBC Introducing]]* raidījumā. *Florence and the Machine* debijas albumu *[[Lungs]]* izdeva 2009. gada jūlijā, tas Apvienotās Karalistes albumu topā ir arī bijis pirmajā vietā. 2011. gadā grupa izdeva otro studijas albumu *[[Ceremonials]]*. 2011. gada *[[Grammy]]* balvu pasniegšanas ceremonijā tā tika nominēta kā labākais jaunais mūzikas izpildītājs.

## Diskogrāfija
;Studijas albumi
* *[[Lungs]]* (2009)
* *[[Ceremonials]]* (2011)
* *How Big, How Blue, How Beautiful* (2015)
* *High as Hope* (2018)
* *Dance Fever* (2022)
* *Everybody Scream* (2025)

## Atsauces

## Ārējās saites

*
Pet Shop Boys

***Pet Shop Boys*** ir angļu elektroniskās deju mūzikas duets no Londonas. Tas sastāv no vadošā vokālista, taustiņinstrumentālista un ģitārista Nīla Tenanta un taustiņinstrumentālista Krisa Lava.

Duets savus ierakstus ir pārdevis vairāk nekā 50 miljonos kopiju visā pasaulē, Ginesa rekordu grāmatā *Pet Shop Boys* ir iekļauts kā veiksmīgākais duets Apvienotās Karalistes mūzikas vēsturē. Tas ir ieguvis trīs *[[Brit]]* balvas, kā arī sešas reizes ticis nominēts *[[Grammy]]* balvai. Kopumā duets ir izdevis 13 studijas albumus.

## Diskogrāfija
;Studijas albumi
**[[Please]]* (1986)
**[[Actually]]* (1987)
**[[Introspective]]* (1988)
**[[Behaviour]]* (1990)
**[[Very]]* (1993)
**[[Bilingual]]* (1996)
**[[Nightlife]]* (1999)
**[[Release]]* (2002)
**[[Fundamental]]* (2006)
**[[Yes]]* (2009)
**[[Elysium (albums)|Elysium]]* (2012)
**[[Electric]]* (2013)
**[[Super (albums)|Super]]* (2016)
* *Hotspot* (2020)
* *Nonetheless* (2024)

## Ārējās saites
* 
* Oficiālā mājaslapa
Marks Vebs

**Marks Prestons Vebs** (; dzimis ) ir ASV filmu, īsfilmu, dokumentālo filmu un mūzikas videoklipu režisors. Pazīstams kā filmu "500 vasaras dienas" un "Apbrīnojamais Zirnekļcilvēks" režisors. Vebs veidojis mūzikas videoklipus tādām grupām un un izpildītājiem kā *[[Maroon 5]]*, *[[Snow Patrol]]*, *[[My Chemical Romance]]* un *[[Green Day]]*.

## Filmogrāfija
### Filmas

### Televīzija

## Ārējās saites

*
Sems Reimi

**Semjuels Maršals "Sems" Reimi** (; dzimis ) ir ASV filmu un īsfilmu režisors, scenārists un aktieris. Pazīstams kā *[[Evil Dead]]* autors un pirmo trīs Zirnekļcilvēka filmu režisors.

## Filmogrāfija

## Ārējās saites
Zaļais Goblins

**Zaļais Goblins** jeb **Normans Osborns** () ir tēls dažādos Zirnekļcilvēka komiksos, kuru radījuši mākslinieks Stīvs Ditko (*Steve Ditko*) un rakstnieks Stens Lī. Personāžs pirmo reizi parādās *[[The Amazing Spider-Man (komiksu sērija)|The Amazing Spider-Man]]* 14. numurā, kas iznāca 1964. gada jūlijā. Zaļais Goblins ir Pītera Pārkera lielākais ienaidnieks. Tēls ir izmantots filmās, komiksos, multiplikācijas filmās un datorspēlēs. Filmās viņu sākotnēji attēloja aktieris Vilems Defo, vēlāk — Kriss Kūpers.

1973. gadā The Amazing Spider-Man 121. numurā Zaļais Goblins nogrūda Gvenu Steisiju no Džordža Vašingtona tilta Ņujorkā un Pīters nespēja viņu izglābt.
Elopu kohorta

**Elopu kohorta** (*Elopomorpha*) ir viena no īsto kaulzivju (*Teleostei*) kohortām, kurā ir 4 mūsdienās dzīvojošu zivju sugu kārtas un viena izmirusi aizvēsturiskā kārta. Tā ir vienīgā **elopu megakohortas** (*Elopocephalai*) kohorta. Elopu kohortā ir apmēram 850 sugas, kas iedalītas 24 dzimtās. Šīs sugas mājo gan saldūdenī, gan jūrās.

## Kopējās īpašības
thumb|200px|left|Visām elopu kohortas zivju sugām ir leptocefala kāpura attīstības stadija
Pieaugušas šīs zivis ir ļoti atšķirīgas, tomēr tām ir kopīgs attīstības veids. Šīs kohortas sugu galvenā kopīgā īpašība ir tā, ka visām šīs grupas zivīm ir leptocefala kāpuru attīstības stadija, kas ir unikāla elopu kohortas īpašība un citām zivju sugām nepiemīt. Kā leptocefala kāpuri, kas izskatās kā slaidas, caurspīdīgas lauru lapas, šīs zivis nodzīvo vairākus gadus līdz iestājas nākamā attīstības stadija. 

Lielākā daļa elopu kohortas sugas ir plēsīgas. Šīs zivis ir ātras peldētājas un notver upurus, tos vajājot. Zuši, kas arī pieder šai kohortai, ir salīdzinoši lēnākas kā lielākā daļa citu sugu. Tādēļ medījot izvēlas citu taktiku, uzbrūkot no slēpņa negaidīti un strauji. Lielākajai daļai elopu kohortas zivīm ir gari, asi, smalki zobi, kas piemēroti upuru sagrābšanai un noturēšanai. Dažām sugām zobi ir masīvāki un tās spēj pārkost gliemju čaulas. Šajā kohortā ir arī sugas, kas nemedī, bet pārtiek no barības vielām, ko iegūst filtrējot ūdeni, vai no mirušu zivju atliekām, ko atrod uz jūras gultnes.

## Sistemātika
***Elopu kohorta** (*Elopomorpha*)
**kārta: Albulveidīgās (*Albuliformes*)
**kārta: Dzelkšņzušveidīgās (*Notacanthiformes*)
**kārta: Elopveidīgās (*Elopiformes*)
**kārta: Zušveidīgās (*Anguilliformes*)
**†kārta: *[[Crossognathiformes]]*

## Atsauces

## Ārējās saites
*Guide to the Leptocephali (Elopiformes, Anguilliformes, and Notacanthiformes) / David G. Smith
Akuratere

**Akuratere** (vīriešu dzimtē Akuraters) ir daļēji latviskots franču cilmes uzvārds. Cilvēki ar šo uzvārdu:

* Ieva Akuratere (1958) — latviešu dziedātāja, dziesmu autore, aktrise un politiķe;
* Laima Akuratere (1910—1969) — latviešu tulkotāja, dzejniece;
* Līvija Akuratere (1925—2017) — latviešu teātra kritiķe un teātra zinātniece.

## Atsauces
Bilska

**Bilska** (agrāk arī **Vecbilska**) ir ciems Smiltenes novada Bilskas pagastā, pagasta centrs. Atrodas pagasta rietumdaļā pie autoceļa P24  no novada domes Smiltenē un  no Rīgas.

Apdzīvotā vieta izveidojusies ap bijušās Vecbilskas *(Alt-Bilskenhof)* muižas centru. Izaugusi padomju gados kā kolhoza «Druva» ciemats. Bilskā atrodas pagasta pārvalde, pamatskola, bibliotēka, veikals.
## Iedzīvotāji
### Iedzīvotāju skaita izmaiņas
Esošajās robežās, pēc CSP datiem.

## Atsauces
2012.—2013. gada Latvijas kauss futbolā

**2012.—2013. gada [[Latvijas kauss futbolā|Latvijas kausa izcīņa futbolā]]** sākās  un noslēdzās ar finālspēli 2013. gada 18. maijā Skonto stadionā. Par kausa ieguvējiem kļuva FK Ventspils, kas papildlaikā pārspēja FK Liepājas Metalurgs futbolistus ar rezultātu 2:1 (1:1 — pamatlaikā).

## Pirmā kārta

|}

## Otrā kārta
Otrās kārtas spēles nebija, jo noteiktajā laikā bija pieteikušās tikai astoņas komandas, kas savstarpēji spēles izspēlēja pirmajā kārtā. Visas četras komandas, kas iekļuva otrajā kārtā, tika arī trešajā kārtā.

## Trešā kārta

|}

## Astoņdaļfināls

|}

## Ceturtdaļfināls

|}

## Pusfināls

|}

## Fināls

|}
Rīgas Futbola skola

**Rīgas futbola skola** (arī Rīgas FS, RFS) var nozīmēt: 

* Rīgas pašvaldības 1962. gadā dibinātā Rīgas Futbola skola un tās pieaugušo komandas:
** Rīgas Futbola skola  – vīriešu galvenā komanda, kas šobrīd spēlē Latvijas 2. līgā;
** Rīgas Futbola skola  – sieviešu galvenā komanda, kas spēlē Latvijas Sieviešu futbola līgā;
* profesionālā vīriešu futbola kluba RFS agrākais nosaukums no 2011. līdz 2016. gadam.
* profesionālā sieviešu futbola kluba SFK Rīga (kopš 2024. g. – RFS Women) agrākais nosaukums no 2013. līdz 2021. gadam
Volta a Catalunya

***Volta a Catalunya*** ir profesionālas šosejas riteņbraukšanas sacensības, kuras katru gadu notiek Katalonijā, Spānijā. Tās ir daļa no *[[UCI World Tour]]* kalendāra un Spānijā pēc popularitātes atpaliek tikai no *[[Vuelta a España]]*. Tradicionāli tās notika pēc *[[Giro d'Italia]]* un tika uzskatītas par svarīgu sagatavošanos *[[Tour de France]]*. Pēc *ProTour* izveides sacensības tika pārceltas uz maiju, padarot tās par *Giro* alternatīvu. Tā izrādījās neveiksmīga izmaiņa un 2010. gada sezonai datums tika mainīts uz marta beigām, kad iepriekš notika citas Katalonijas daudzdienu sacensības, *[[Setmana Catalana de Ciclisme|Setmana Catalana]]*. Pirmoreiz, 1911. gadā, sacensības notika janvārī, triju dienu garumā.

*Volta a Catalunya* ir ceturtās vecākās daudzdienu sacensības pasaulē, atpaliekot tikai no *[[Tour de France]]* (1903), *[[Tour of Belgium]]* (1908) un *[[Giro d'Italia]]* (1909).

Latvijas sportisti izcīnījuši uzvaras atsevišķos šo velosacensību posmos. 2001. gadā Romāns Vainšteins uzvarēja sacensību trešajā posmā, bet Gatis Smukulis to paveica 2011. gada pirmajā posmā.

## Uzvarētāji kopš 2010. gada

## Piezīmes


## Atsauces

## Ārējās saites
*
2012.—2013. gada Pasaules kauss biatlonā

**2012.—2013. gada Pasaules kauss biatlonā** bija vairāku posmu biatlona turnīrs, kas sākās  Estešundā, Zviedrijā, un beidzās  Hantimansijskā, Krievijā. Pasaules kausu rīkoja Starptautiskā biatlona savienība.

Vīriešu ieskaitē uzvarēja francūzis Martēns Furkads, sieviešu ieskaitē — norvēģiete Tūra Bergere.

## Kalendārs

## Kopvērtējums

## Ārējās saites
* IBU mājaslapa
Dominiks Landertingers

**Dominiks Landertingers** (; dzimis ) ir austriešu bijušais biatlonists.

Biatlonista karjeru sācis 1999. gadā. Piedalījies , bija sudraba medaļas ieguvējs stafetes sacensībās Austrijas izlases sastāvā. Pēc četriem gadiem Sočos izcīnīja sudrabu sprintā. Stafetē Sočos sākotnēji bija ieguvis bronzu, bet 2025. gadā pēc Krievijas komandas diskvalifikācijas Jevgeņija Ustjugova dopinga pārkāpumu dēļ tā tika nomainīta uz sudraba godalgu.  Phjončhanā ieguva bronzas medaļu 20 km individuālajā distancē.

Pasaules čempionātā pirmo reizi piedalījās 2009. gadā Phjončhanā. Izcīnījis vairākas medaļas — 2009. gadā ieguva zeltu masu startā un sudrabu stafetē, 2016. gadā sudraba medaļu 20 km individuālajās sacensībās un 2017. gadā bronzu stafetes komandas sastāvā. 2020. gada Pasaules čempionātā Antholcā izcīnīja bronzas medaļu 20 km individuālajā distancē.

2012.—2013. gada Pasaules kausa sezonas kopvērtējumā ierindojies 3. vietā, 2008.—2009. gada sezonā ieguva mazo Kristāla globusu masu startā. Karjeru noslēdza pēc 2019.—2020. gada sezonas.

## Karjeras rezultāti
### Olimpiskās spēles

### Pasaules čempionāts

### Pasaules kausa kopvērtējums

## Atsauces

## Ārējās saites